Document ID: /roh_data/filtered/fineweb-2-filterrobots_roh.jsonl.gz/27808

Il material che chaschuna ussa ils problems en il Glogn n'era betg da grondezza immensa. I sa tracta da material da betun gia rut ensemen, dentant cun fier armà vidlonder.
Questa tocca da fier che mira sin tuttas varts po esser privlusa per ils sportists da canu. Per raschuns da segirtad ha la vischnanca da Glion, ch'è la possessura da questa part dal Glogn, serrà il flum per activitads sportivas.
Ord vart turistica conceda Kevin Brunold, il manader da Surselva Turissem ch'il Glogn saja attractiv per ils sportists. Per questa raschun saja da far sforzs per puspè pudair avrir il Glogn tant pli spert. Prioritad haja dentant la segirtad, agiunta Kevin Brunold.
RR actualitad 17:00